
GHAIRE  SAHABA  KE  LIYE  RADIALLAHO  TA'ALA 

ANHO  KA  ISTEMAL 


Kaha  Jata  Hai  Ki  Sirf  Sahaba  -e-  Kiram  Ke  Naam  Ke  Saath 
"Radiallaho  Ta'ala  Anho"  Ka  Istimaal  Karna  Chahiye  Aur  Kisi  Ke 
Liye  Ye  Kalimaat  Istimaal  Karna  Jaiz  Nahi  Hai,  Ye  Baat  Awam  Mein 
To  Mash'hoor  Hai  Hi,  Saath  Hi  Saath  Badmazhabo  Ki  Taraf  Se  Bhi 
Ise  Bataur  Aitraz  Pesh  Kiya  Jata  Hai 

Durust  Ye  Hai  Ki  Sahaba  -e-  Kiram  Ke  Ilawa  Bhi  In  Kalimaat  Ka 
Istimaal  Kiya  Ja  Sakta  Hai  Aur  Ise  Saabit  Karne  Ke  Liye  Humare 
Paas  Kayi  Dalail  Hain,  Is  Risale  Me  Is  Mas'ale  Par  Tafseeli  Kalaam 
Kiya  Gaya  Hai,  Hum  Ne  Kayi  Ulama  -E-  Ahle  Sunnat  Ki  Tahqeeqat 
Ko  Is  Mein  Jama  Kiya  Hai  Jin  Ke  Mutaale  Ke  Baad  Qari'een  Par  Ye 
Mas'ala  Bilkul  Waazeh  Ho  Jayega. 

Allah  Ta'ala  Irshad  Faramta  Hai  : 


/  ^  //  ^  s  ^ 

"Beshaq  Jo  Iman  Laaye  Aur  Unhone  Acche  Kaam  Kiye  Wahi 
Tamam  Makhooq  Mein  Sab  Se  Behtar  Hain,  Un  Ka  Sila  Un  Ke  Rab 
Ke  Paas  Baaghaat  (Jannat  Mein)  Hai  Jin  Ke  Neeche  Nahrein  Bahti 
Hain,  Un  Mein  Humesha-Humesha  Rahenge,  Allah  Un  Se  Razi  Hua 
Aur  Woh  Us  Se  Razi  Hue,  Ye  Sila  Us  Ke  Liye  Hai  Jo  Apne  Rab  Se 
Dare." 


Khaazin  Mein  Hai  :  Allah  j  >■  Un  Ki  Ita'at  Aur  Ikhlaas  Se  Raazi 
Hua  Aur  Woh  Us  Ke  Karam  Aur  Us  Ki  Ata  Se  Raazi  Hue,  Ye  Azeem 
Basharat  Us  Ke  Liye  Hai  Jo  Duniya  Me  Apne  Rab  Se  Dare  Aur  Us  Ki 
Nafarmani  Se  Bache. 


(  UaCL  A  jJ  l  I  ‘  ijj  l?-) 

Tafseer  Siraatul  Jinan  Mein  Hai  :  Har  Wali  Aur  Buzurg  Ko 
RadiAllahu  Ta'ala  Anhu  Kah  Sakte  Hai,  Ye  Lafz  Sahaba  -E-  Kiram 
Ke  Saath  Khaas  Nahi,  Is  Aayat  Me  Ye  Mazmoon  Saaf  Maujood  Hai. 

Imame  Ahle  Sunnat,  Aala  Hazarat  Rahimahullahu  Ta'ala  Likhte  Hain 
Ki  RadiAllahu  Ta'ala  Anhu  Sahaba  -E-  Kiram  RadiAllahu  Ta'ala 
Anhum  Ko  To  Kaha  Hi  Jayega  Aayimma  Wa  Auliya  Wa  Ulma  -E- 
Deen  Ko  Bhi  Kah  Sakte  Hain,  Kitabe  Mustataab  Bahjatul  Asraar 
Sharif  Wa  Jumla  Tasaanif  Imam  Aarif  Billah  Syed  Abdul  Wahaab 
Sharaani  Waghaira  Akaabir  Mein  Ye  Shaaye'a  Wa  Zaaye'a  Hai. 
Tanwirul  Absaar  Mein  Hai : 

"Sahaba  -E-  Kiram  Ke  Asma  -E-  Girami  Ke  Saath  "RadiAllahu  Ta’ala 
Anhu"  Kahna  Ya  Likhna  Mustahab  Hai.  Tabayeen  Aur  Baad  Waale 
Ulma  -E-  Kiram  Aur  Shurafa  Ke  Liye  "Rahmatullah  Ta’alah  Alaih" 
Kahna  Ya  Likhna  Mustahab  Hai  Aur  Us  Ka  Ulta  Bhi  Raajeh  Qaul  Ki 
Bina  Par  Jaiz  Hai  Yani  Sahaba  -E-  Kiram  Ke  Saath  Rahmatullah 
Ta’ala  Alaih  Aur  Dusro  Ke  Saath  RadiAllahu  Ta’ala  Anhu". 

Hazrate  Allama  Mufti  Amjad  Ali  Aazmi  Rahimahullah  Likhte  Hai  Ki 
Buzurgan  -E-  Deen  Ke  Naam  Ke  Saath  RadiAllahu  Ta’ala  Anhu 
Kahna  Aur  Likhna  Jaiz  Hai,  Sahaba  -E-  Kiram  Ridwanullah  Alaihim 
Ajmayeen  Ke  Saath  Is  Ki  Khusoosiyat  Saabit  Nahi,  Quran  -E- 
Majeed  Me  Sahaba  -E-  Kiram  Aur  Un  Ke  Muttabi’een  Sab  Ke  Liye 
Farmaaya  Gaya  RadiAllahu  Ta’ala  Anhum 

Jl3  jLj  4ii  sjLs 

Saahib  -E-  Hidaya  Ke  Talamiza  Ne  Jahan  Un  Ka  Khas  Qaul 
"Hidaya"  Me  Zikr  Kiya  Yun  Kaha 

Yani  Musannif  RadiAllahu  Ta'ala  Anhu  Ne  Ye  Farmaya  Aur  Deeghar 
Kutub  Me  Aksar  Jagah  Aayimma  Ke  Asma  Ke  Saath  Tardi  Maqtoob 
Wa  Mazkoor  Flai, 

Wallahu  Aalam 

(345</4 

Allama  Mufti  Jalaluddin  Ahmad  Amjadi  Rahimahullah  Likhte  Flain 
Ki  RadiAllahu  Anhu  Ka  Duaaiya  Jumla  Sahaba  -E-  Kiram  Ke  Saath 
Khaas  Nahi  Ghaire  Sahaba  Ke  Naam  Ke  Saath  Bhi  Is  Ka  Istimaal  Jaiz 
Hai,  Isi  Liye  Buzurgo  Ne  Bade  Bade  Ulma  Wa  Mashaikh  Ke  Liye  Bhi 
Is  Ko  Istimaal  Farmaya  Hai  Jaisa  Ki  Hazrat  Shaikh  Abdul  Haque 
Muhaddis  Dhelwi  Rahimahullah  Ne  Ash'atul  Lam'aat,  Jild 
Chaharum,  Safa  743  Par  Hazrat  Owais  Qarani  Ko  RadiAllahu  Anhu 
Likha  Aur  Allaama  Ibne  Aabideen  Shaami  Rahimahullah  Ne  Raddul 
Muhtar,  Jild  Awwal,  Matbu'aa  Deoband  Safhaat  35,  36,  37  Aur  Safa 
42  Par  Hazrat  Imam  Abu  Hanifa  RadiAllahu  Ta'ala  Anhu  Likha  Aur 
Mishqaat  Ke  Musannif  Hazrat  Shaikh  Waliuddin  Muhammad  Bin 
Abdullah  Khateeb  Tabrezi  Ne  Mishqaat  Shareef  Ke  Muqaddame 
Safa  1 1  Par  Sahib  -E-  Masaabeeh  Allama  Abu  Muhammad  Hussain 
Bin  Masood  Faraar  Baghwi  Ko  RadiAllahu  Ta'ala  Anhu  Likha  Aur 
Allama  Shahabuddin  Khafaji  Ne  Naseemur  Riyaz  Jild  Awwal  Safa  5 
Par  Allama  Qaazi  Ayaz  Ko  RadiAllahu  Ta'ala  Anhu  Likha  Aur 
Hazrat  Gaus  E  Paak  RadiAllahu  Anhu  Ke  Naam  Ke  Saath  Kayi  Jagah 
Ye  Duaaiya  Jumla  Likha  Hai  Jab  Ki  In  Mein  Se  Koi  Sahabi  Nahi  To 
Maloom  Hua  Ki  Ghaire  Sahabi  Ke  Naam  Ke  Saath  RadiAllahu  Anhu 
Likhna  Aur  Kahna  Jaiz  Hai  Yahan  Tak  Ki  Aam  Deobandi  Wahabi  Jo 
RadiAllahu  Anhu  Ko  Sahabi  Ke  Saath  Khaas  Samjhte  Hain  Aur 
Ghaire  Sahabi  Ko  RadiAllah  Anhu  Kahne  Par  Lad  Padte  Hai  Unke 
Peshwa  Maulwi  Qaasim  Aur  Maulwi  Rasheed  Ahmad  Gangohi  Ko 
Bhi  RadiAllahu  Anhu  Likha  Gaya  Hai.  Jaisa  Ke  Tazkiratur  Rasheed, 

Jild  Awwal,  Safa  28  Par  Hai  Maulana  Qasim  Sahab  Maulana 

Rasheed  Ahmad  Sahab  RadiAllahu  Ta'alah  Anhuma . Alakh 

In  Tamam  Hawala  Jaat  Se  Roze  Raushan  Ki  Tarah  Waazeh  Ho  Gaya 
Ki  Ghaire  Sahabi  Ke  Naam  Ke  Saath  RadiAllahu  Anhu  Kahna  Jaiz 
Hai. 

♦ 

Aap  Ek  Jagah  Aur  Likhte  Hain  Ki  Ghaire  Sahabi  Ke  Liye  RadiAllahu 
Ta'ala  Anhu  Ka  Istimaal  Karna  Jaiz  Hai  Jaisa  Ki  Durre  Mukhtar  Ma 
Shaami  Jild  Panjum  Safa  470  Me  Hai  : 

(2/350^0  ‘tfj\ /Mi liyfo  /Mji) 

"Sahaba  -E-  Kiram  Ke  Asma  E  Girami  Ke  Saath  "RadiAllahu  Ta'ala 
Anhu"  Kahna  Ya  Likhna  Mustahab  Hai.  Taba'een  Aur  Baad  Waale 
Ulama  E  Kiraam  Aur  Shurafa  Ke  Liye  "Rahematullah  Ta'ala  Alaih" 
Kahna  Ya  Likhna  Mustahab  Hai  Aur  Is  Ka  Ulta  Bhi  Raajeh  Qaul  Ke 
Bina  Par  Jaiz  Hai  Yaani  Sahaba  -E-  Kiram  Ke  Saath  Rahmatullah 
Ta'ala  Alaih  Aur  Doosro  Ke  Saath  RadiAllahu  Ta'ala  Anhu." 

Hazrat  Allama  Ahmad  Shahabuddin  Khifaji  Rahmatullah  Alaih 
Naseemur  Riyaz  Sharah  Shifa  Qaazi  Ayaaz  Jild  Saum  Safa  509  Me 
Tahreer  Larmate  Hain  Ambiya  -E-  Kiram  Ke  Alawa  Aayimma 
Waghaira  Ulama  Wa  Mashaikh  Ko  Gufraan  Wa  Raza  Se  Yaad  Kiya 

Jaaye  Aur  RadiAllahu  Ta'ala  Anhu  Kaha  Jaaye.  (C^) 

Phir  Allaama  Jalaaluddin  Ahmad  Amjadi  Ne  Kayi  Hawaale  Pesh 
Larmaye  Hain  Jin  Se  Saabit  Hota  Hai  Ki  RadiAllahu  Ta'ala  Anhu  Ka 
Istimaal  Sahaba  Ke  Saath  Khaas  Nahi  Hai. 

(426</<fe0 

A1  Hadeeqatun  Nadiyah  Mein  Hai  :  Sahaba  -E-  Kiram  Ke  Naamo'n 
Ke  Saath  RadiAllahu  Anhu  Aur  Taba'een  Izaam,  Un  Ke  Baad  Waale 
Ulama  -E-  Kiram,  Ibaadat  Guzaro  Aur  Tamam  Auliya  -E-  Kiram  Ke 
Naamo'n  Ke  Saath  Rahmatullah  Alaih  Kahna  Musatahab  Hai. 

Sawal :  Kya  Is  Ke  Bar-aqs  Bhi  Ho  Sakta  Hai?  Yani  Auliya  Wa  Ulama 
Ke  Liye  RadiAllahu  Anhu  Aur  Sahaba  -E-  Kiram  Ke  Liye 
Raalhmatullah  Alaih  Kah  Sakte  Hai? 

Jawab  :  Baaz  Ulama  -E-  Kiram  Rahimahumullahu  Ta'alah  Farmate 
Hai  "Aisa  Karna  Jaiz  Nahi  Balki  RadiAllahu  Anhu  Sahaba  -E-  Kiram 
Ke  Saath  Khaas  Hai  Aur  Un  Ke  Ilawa  Baaqi  Sab  Ke  Saath 
Rahmatullah  Alaih  Kaha  Jaayega  Jabki  Hazrat  Sayyidana  Imam 
Nawawi  Alaihirrahama  (Mutawaffa  884  Hijri)  Farmate  Hai  :  "Ye 
Sahi  Nahi,  Balki  Sahi  Wahi  Hai  Jo  Jamhoor  Ulama  -E-  Kiram 
Rahimahumullahu  Ta'ala  Ka  Mauqif  Hai  Ki  Aisa  Kahna  Musathab 
Hai  Aur  Is  Ke  Beshumar  Dala'il  Hai. 

(99lA 

Allama  Mufti  Abdul  Mannan  Aazmi  Rahimahullahu  Ta’alah  Likhte 
Hai  : 

Fatawe  Ki  Mashoor  Kitab  Durre  Mukhtar  Me  Ise  Jaiz  Likha  Gaya 
Hai,  Allama  Qaazi  Ayaaz  Ne  Aayimma,  Taba’een  Wa  Ulama 
Waghira  Ke  Saath  RadiAllahu  Anhu  Ke  Istimaal  Ko  Jaiz  Likha  Hai, 
Imaam  Nawawi  Imaam  Bukhaari  Wa  Muslim  Ko  RadiAllahu  Anhu 
Likha  Hai  (Sharah  Muslim),  Mishqaat  Me  Saahibe  Masabih  Ko 
RadiAllahu  Anhu  Likha  Gaya  Hai,  Ilme  Tafseer  Mein  Imam  Tabri 
Wa  Imam  Nasfi  Donon  Ke  Liye  Rahmatullah  Alaih  Aur  RadiAllahu 
Anhu  Likha  Hua  Milega,  Agar  Dhundha  Jaye  To  Aise  Naamo’n  Ki 
Line  Lag  Jayegi,  Sufiya  -E-  Kiram  Ke  Tazkiro’n  Me  Ye  Kasrat  Se 
Milta  Hai  Aur  Deobandiyo  Ne  Bhi  Apne  Aqaabireen  Ke  Liye  Kayi 
Maqamaat  Par  Ye  Qalimaat  Istimaal  Kiye  Hai. 

(124lA1&‘(^( i/.&L*  CJ) 

Ek  Aur  Maqam  Par  Aap  Likhte  Hain  Ki  Allah  Ta’ala  Ke  Tamam  Nek 
Bandon  Ke  Saath  Rahmatullah  Alaih  Aur  RadiAllahu  Anhu  Likha  Ja 
Sakta  Hai  Aur  Quran  -E-  Paak  Ki  Aayaat  Se  Bhi  Maloom  Hota  Hai 
(Phir  Aap  Ne  Surah  Ambiya  Ki  Aayaat  Likhi  Hain  Jinhe  Hum  Naql 
Kar  Chuke  Hai) 

Allama  Mufti  Shariful  Haq  Amjadi  Alaihirrahama  Likhte  Hai  Ke 
Sahaba  Ke  Ilawa  Deeghar  Mashaaikh  Wa  Ulama  Ko  RadiAllahu 
Anhu  Kahna  Salaf  Aur  Khalaf  Se  Chala  Aa  Raha  Hai,  Aur  Is  Ka 
Jawaz  Quran  Majeed  Se  Makhaz  Hai,  Surah  Tauba  Me  Farmaya  : 
"Aur  Sab  Me  Agle  Aur  Pahle  Muhajir  Aur  Ansar  Bhalai  Ke  Saath  Un 
Ke  Pairo  Huye,  Allah  Un  Se  Raazi  Aur  Woh  Allah  Se  Raazi  Ho 
Gaye." 

Is  Aayat  Me  Muhajireen  Wa  Ansar  Ke  Saath  Bhalai  Ke  Saath 
Qayamat  Tak  Un  Ke  Tab'een  Ke  Liye  Farmaya  Aur  Doosri  Aayat  Me 
Mutlaq  Har  Nek  Wa  Swaleh  Momin  Ke  Liye  Farmaya  Is  Liye  Jo  Ye 
Kahta  Hai  Ki  RadiAllah  Anhu  Ka  Seegha  Sahaba  E  Kiram  Ke  Saath 
Khaas  Hai  Woh  Quran  Majeed  Ke  Khilaf  Kah  Raha  Hai. 

Mazhabi  Kitabo  Ke  Muta'ale  Se  Ye  Zaahir  Hai  Ki  Aayimma  E 
A'alaam  Ulama,  Mashaaikh  E  Uzzam  Ne  Saikdon  Ghaire  Sahaba, 
Ulama  Wa  Mashaikh  Ke  Liye  RadiAllahu  Ta'ala  Anhu  Isitimal 
Farmaya  Hai,  Agar  Khaali  Un  Sab  Ko  Naam  Le  Kar  Jama  Kiya  Jaye 
To  Kam  Az  Kam  Sau  Safe  Ki  Kitab  Taiyyar  Ho  Jaye.  (Phir  Aap  Ne 
Sa'il  Ki  Tasqeen  Ke  Liye  Chand  Hawala  Jaat  Pesh  Farmaye  Hai.) 

(609 

Ek  Aur  Sawal  Ke  Jawab  Me  Likhte  Hai  Ki  RadiAllahu  Anhu  Sahaba 
-E-  Kiram  Ke  Liye  Khaas  Nahi  Balki  Ummat  Ke  Jami'a  Sulahaa  Ke 
Liye  Humesha  Se  Istimaal  Hota  Aaya  Hai,  Khud  Quran  Me 
Mut'addid  Jagah  Sulahaa  Ummat  Ke  Liye  Ye  Seegha  Waarid  Hai. 

(453 

Allama  Mufti  Muhammad  Fazle  Kareem  Razvi  Likhte  Hai  Ki  Imam 
Muhaqqiq  Alal  Iltlaaq  Waghaira  Aqabireen  Ne  Farmaya  Hai  Ke 

5)1  J  (J? 

Jo  Baat  Adab  Wa  Tazim  Me  Dakhal  Rakhti  Ho  Woh  Acchi  Hai. 
Quran  Majeed  Me  Ye  Seegha  Tamam  Nek  Logo'n  Ke  Liye  Istimaal 

Hua  Hai.  (C^) 

(608lA2£^ /[jti) 

Hazrat  Allama  Mufti  Ajmal  Qadri  Rahmatullah  Alaih  Likhte  Hai  Ki 
RadiAllahu  Anhu  Sirf  Sahaba  -E-  Kiram  Ke  Saath  Khaas  Nahi  Balki 
Taba'een  Wa  Taba  Taba'een,  Aayimma  Wa  Mujatahideen,  Fuqha 
Wa  Muhaddiseen,  Auliya  -E-  Kiram  Wa  Ulama  E  Izaam  Ke  Liye  Bhi 
Jaiz  Hai  Balki  Mashaikh  Ka  Mamool  Hai  Jaisa  Ki  Tanwirul  Absaar 

Wa  Durre  Mukhtaar  Mein  Is  Ki  Tashrih  Hai.  (CJ) 

(391</<3 &J£iij)&) 
♦♦ 

Allama  Mufti  Waqaruddin  Quadri  Rahimahullah  Likhte  Hain  Ki 
Quran  E  Kareem  Mein  Hai  : 

Aur  Jo  Bhalai  Ke  Saath  Un  Ke  Pairo  Huye  Allah  Ta'alah  Un  Se  Raazi 
Hua  Aur  Woh  Allah  Ta'alah  Se  Raazi  Hue.  Ye  Jumla  Jab  Kisi 
Musalman  Ke  Liye  Bola  Jata  Hai  To  Maqsad  Duaa  Hota  Hai  Lihaaza 
Musalman  Ke  Liye  Ye  Jumla  Dua  Ke  Taur  Par  Istimaal  Karne  Mein 
Koi  Harj  Nahi.  Durre  Mukhtar  Mein  Ise  Jaiz  Likha  Gaya  Hai. 

(34 6if  < 

Allama  Mufti  Khaleel  Khan  Barkaati  Likhte  Hain  Ki  Alaihissalato 
Wassalam  Alfaz  Bila  Shubha  Hazraat  Ambiya  -E-  Kiram  Ke  Saath 
Makhsoos  Hai  Baaki  Alfaz  Na  Sahaba  Ke  Saath  Makhsoos  Hai  Na 
Auliya  -E-  Kiram  Ke  Saath.  Ba-Surate  Dua  Wa  Ba-Niyate  Insha, 
RadiAllahu  Ta'ala  Anhu  Hazraate  Auliya  E  Kiram  Ulama  -E-  Izaam 
Ke  Saath  Bhi  Bola  Jata  Hai  Jaisa  Ki  Rahmatullah  Alaih  Auliya  Wa 
Ulama  Donon  Par  Albatta  Rahmatullah  Alaih  Ka  Lafz  Sahaba  E 
Kiram  Ke  Naamo  Ke  Saath  Masmu'a  Nahi  Hai  Aur  Na  Mamool  Hai. 

Ek  Aur  Makam  Par  Aap  Likhte  Hai  Ki  RadiAllahu  Anhu  Sahaba  Ke 
Saath  Khaas  Nahi  Hai  Balki  Buzurgaan  -E-  Ummat  Ke  Liye  Bhi 
Istimaal  Hota  Chala  Aa  Raha  Hai  Jaisa  Ki  Mishqat  Mein  Saahibe 
Masabih  Ko  RadiAllahu  Anhu  Likha  Gaya  Hai  Aur  Bhi  Kayi  Misalein 
Maujood  Hain  (Phir  Aap  Ne  Hawalajaat  Naql  Kiye  Hai 

(CJ) 

(134 

Maulana  Muhammad  Ajmal  Attari  Ne  Apni  Kitab  Imam  U1  Awliya 
Mein  6  Safhaat  Par  Mushtamil  Ek  Tahreer  Likhi  Hai  Jis  Mein  Kayi 
Dalail  Aur  Hawala  Jaat  Pesh  Kiye  Hain  Jin  Se  Saabit  Hota  Hai  Ki  Is 
Ka  Istimaal  Sahaba  -E-  Kiram  Ke  Saath  Khaas  Nahi  Balki  Auliya  Wa 
Ulama  Ke  Liye  Bhi  Is  Ka  Istimaal  Jaiz  Hai. 

(34L~29l/  ‘fUilJlflO 

Allama  Professor  Mufti  Muneebur  Rahman  Likhte  Hai  Ki  : 

Urfe  Aam  Me  Chunki  Sahaba  -E-  Kiram  Ke  Asma  E  Girami  Ke  Saath 
RadiAllahu  Anhu  Bola  Aur  Likha  Jata  Balki  Taqreeban  Is  Ka  Iltizaam 
Kiya  Jaata  Hai,  Is  Liye  Ye  Samajh  Liya  Gaya  Hai  Ki  Shayad  Ye 
Sahaba  -E-  Kiram  Ka  Laqabe  Khaas  Hai  Lekin  Ye  Nazariya  Durust 
Nahi  Hai,  Kyuki  Quran  -E-  Majeed  Mein  Is  Ka  Itlaaq  Momineen 
Swaliheen  Ke  Liye  Aam  Hai.  (Phir  Aap  Ne  Aayat  Wa  Deeghar 
Hawala  Jaat  Se  Ise  Sabit  Kiya  Hai. 

(36It32lA3&‘ 

Latawa  Markazi  Tarbiyat  Ifta  Mein  Hai  Ki  Buzurgaane  Deen  Ke 
Naam  Ke  Saath  RadiAllahu  Anhu  Likhna  Jaiz  Hai  Balki  Quran  Mein 
Sahaba  Aur  Un  Ke  Muttab'een  Ke  Liye  Istimaal  Kiya  Gaya  Hai. 

(651  (/<2 

Hazrat  Allama  Laiz  Ahmad  Owaisi  Rahimhullahu  Ta'ala  Likhte  Hain 
Ki  RadiAllahu  Anhu  Ka  Istimaal  Sahaba  Ke  Saath  Khaas  Nahi 
Lalihaaza  Ghair  Sahaba  Ke  Liye  Bhi  Jaiz  Hai.  (Phir  Aap  Ne  Durre 

Mukhtaar,  Shaami,  Naseemur  Riyaz  Aur  Bhi  Kayi  Hawala  Jaat  Diye 
Hain.) 

(402(/^jl(j;L>) 

Taajusshariya,  Allama  Mufti  Akhtar  Raza  Khan  Rahimahullah  Ta'ala 
Likhte  Hain  Ki  Tardi  Jis  Tarah  Sahaba  Ke  Liye  Jaiz  Hai  Usi  Tarah 
Ghaire  Sahaba  Ke  Liye  Bhi  Rawaa  Hai.  Is  Ke  Jawaz  Ki  Durre 
Mukhtaar  Waghaira  Mu'atamad  Kutub  Me  Tashrih  Hai  Aur  Quran  - 
E-  Majeed  Me  Alal  Umoom  Sab  Ke  Liye  Mustamal  Hai. 

(425 

Ek  Aur  Sawal  Ke  Jawab  Me  Aap  Ne  Tafseel  Se  Is  Mas'ale  Ki 
Tahqeeq  Pesh  Farmayi  Hai  Aur  Kayi  Hawalo'n  Se  Ise  Sabit  Kiya  Hai 
Ki  Ye  Sahaba  Ke  Saath  Khaas  Nahi  Hai. 

(471/^0 

Ek  Aur  Maqam  Par  Likhte  Hain  Ki  Ye  Sahaba  Ke  Saath  Khaas  Nahi 
Ghaire  Sahaba  Ke  Liye  Istimaal  Kar  Sakte  Hai. 

(602/<2/^y%l~(j;lO 

Allama  Gulam  Rasool  Saeedi  Rahimahullah  Ta'alah  Likhte  Hai  Ki  Is 
Ka  Istimaal  Sahaba  Ke  Saath  Khaas  Nahi  Hai  Phir  Aayaat  Likhne  Ke 
Baad  Imam  Nawawi  Ka  Qaul  Naql  Karte  Hain  Ki  Tamam  Ulama  -E- 
Deen  Aur  Swaliheen  Ke  Liye  RadiAllahu  Anhu  Aur  Rahematullah 
Alaih  Kahna  Aur  Likhna  Jaiz  Hai. 

Imam  Raazi  Jahan  Aayiimma  Mujtahideen  Ka  Zikr  Karte  Hain 
Wahan  RadiAllahu  Anhu  Likhte  Hai  Maslan  Imam  Abu  Hanifa 
RadiAllah  Anhu  Ne  Farmaya. 

(jj) 

Ye  Kuch  Hawala  Jaat  The  Jo  Hum  Ne  Kutube  Ahle  Sunnat  Se  Pesh 
Kiye  Warna  Firqahaa  -E-  Baatila  Me  Qasrat  Se  Is  Ka  Istimaal  Milta 
Hai  Ki  Woh  Apne  Aqabireen  Ke  Liye  RadiAllahu  Anhu  Likhte  Hai 
Aur  Un  Ki  Awam  Ahle  Sunnat  Par  Aitraaz  Karti  Hai,  Agar  Tamam 
Hawalajaat  Ko  Jama  Kiya  Jaye  To  Baqaul  Allama  Shariful  Haq 
Amjadi  "Ek  Sau  Safahaat  Se  Zyada  Ki  Kitab  Ban  Jayegi"  Aur  Hum 
Ne  Ise  Ek  Mukhtasar  Risale  Ki  Shaql  Dene  Ke  Liye  Hawala  Jaat  Ko 
Tafseelan  Naql  Nahi  Kya  Aur  Ibaraat  Bhi  Mukammal  Naql  Nahi  Ki 
Gayi  Hain  Balki  Khulasa  Likhne  Par  Iqtifa  Kiya  Gaya  Hai. 

Is  Risale  Me  Jitne  Hawala  Jaat  Naql  Kiye  Gaye  Hain,  Un  Se  Ye  Baat 
Bilkul  Waazeh  Ho  Jati  Hai  Ki  Ghaire  Sahabi  Ke  Liye  RadiAllahu 
Anhu  Ka  Istimaal  Na  Sirf  Jaiz  Hai  Balki  Salaf  Wa  Khalaf  Mein  Rayij 
Aur  Kutub  Me  Mazkoor  Hai.  Is  Ki  Takhsees  Sahaba  -E-  Kiram  Ke 
Saath  Sabit  Nahi  Balki  Aayat  -E-  Qurani  Se  Bhi  Yahi  Maakhuz  Hai 
Ki  Ye  Muttab'een  Sahaba,  Swalehin  Wa  Buzurgaane  Deen  Ke  Liye 
Bhi  Istimaal  Kiya  Ja  Sakta  Hai. 

ABDE  MUSTAFA 

OUR  OTHER  PAMPHLETS 


tfrrn.  'Tehqeeqi  Aur 
Islohi  Tehreero  Par 
M^htamil  Ek  Guldasta 

(eho  cvuiietjle  tfi  u-du  and  Hindi) 


tfamSa/aw 

Sctttc/fCaw 

Tum  Musalman  Ho! 


Ko  'Uparwala’  Ya  'Allah  Miyan'  Kehna  Kaisa? 


Aalj  Sjdarushshanah, 
Mufliyt  Aaaam  -e-  Hind, 

Bahrul  Ufoom,  Faqeeh  -fr  Millal, 
Shaanhc  Bukhan, 

Hakcemul  Ummai,  F«  -c-  Millat 
Rahirnahumullah  KeFauwa 


